RBI
ఎన్నారైలు, విదేశాలు వెళ్లిన భారతీయులకు సడలింపులు
ముంబై, జనవరి 2: ప్రవాసభారతీయులు, విదేశాల్లో నివసిస్తున్న భారతీయులు పాత బ్యాంకునోట్లు 25వేలవరకూ డిపా జిట్‌ చేసుకోవచ్చని రిజర్వుబ్యాంకు సడ లింపులు తెచ్చింది. జూన్‌30వ తేదీ వరకూ ఈ సౌకర్యం అమలుచేస్తోంది. నవంబరు 9వ తేదీ నుంచి డిసెంబరు 30వతేదీ వరకూ విదేశాల్లో ఉన్న భారతీయులు, ప్రవాసీయులు ఈ సౌకర్యాన్ని మార్చి 31 వ తేదీవరకూ వినియోగించుకోవచ్చని ఆర్‌బిఐ వెల్లడించింది. డిసెంబరు 30వ తేదీలలోపు ఈసౌకర్యం వినియోగించుకోలేని ప్రవాసీయులు, విదేశాలకు వెళ్లిన భారతీయులు మార్చి 31వతేదీ వరకూ ఈ సౌక ర్యం వినియోగించుకునే అవకాశం కల్పించినట్లు ఆర్‌బిఐ వివరించింది. అలాగే వారి పాతనోట్లను జూన్‌ 30వ తేదీవరకూ మార్చుకునే అవకాశం కల్పించింది. అర్హతలున్న నివాస భారతీయులకు నోట్లమార్పిడి పై ఎలాంటి నగదు పరిమితులు లేవని, ఎన్‌ఆర్‌ఐలు ఫెమా చట్టంపరిధిలో 25 వేల వరకూ ఒక వ్యక్తిడిపాజిట్‌ చేయవచ్చని వివరించింది. వ్యక్తిగత హోదాలో పౌరులు ఈ సదుపాయం వినియోగించుకోవచ్చన్నారు.
అయితే తమ ఖచ్చితమైన గుర్తింపు దస్త్రాలు, లిఖితపూర్వక ఆధారాలు చూపించాల్సి ఉం టుంది. వీటికి సంబంధించి మూడోవ్యక్తి డిపా జిట్‌చేయడాన్ని అనుమతించరు. షరతులు, నిబంధనలు అన్ని పూర్తిచేసిన తర్వాత నోట్ల సహేతుకత్వాన్ని పరిశీలించి వాటిని డిపాజిట్‌కు అనుమతిస్తారు. అయితే నోట్లు అందచేసే ఖాతాదారు కెవైసి నిబంధనలకు అనుగుణంగా ఉండాలని సూచించారు. ఈసౌకర్యం రిజర్వుబ్యాంకు కార్యాలయాలు ముంబై, న్యూఢిల్లీ, చెన్నై, కోల్‌కత్తా, నాగ్‌పూర్‌లలో అమలవుతుంది. నేపాల్‌, భూటాన్‌, పాకిస్థాన్‌, బంగ్లాదేశ్‌లలో నివసిస్తున్న భారతీయులకు వర్తించదని ఆర్‌బిఐవివరించింది. రిజర్వుబ్యాంకు నిర్ణయంపై సమస్యలు, కష్టాలు ఎదుర్కొన్న ఎవరైనా సరే ఆర్‌బిఐ సెంట్రల్‌బోర్డువద్ద 14రోజులలోపు అప్పీలు చేసుకోవచ్చని, తన నోట్ల తిరస్కతిపై వాదనలు వినిపించవచ్చని ఆర్‌బిఐ వివరించింది. రిజర్వుబ్యాంకు సెక్రటరీ విభాగంలో సెంట్రల్‌బోర్డు ప్రత్యేకించి ఈ వివాదాలను పర్యవేక్షిస్తుందని ఆర్‌బిఐ ప్రకటించింది.
===